পরে জেসমিন আরা বেগম সপ্তম বিসিএসে উত্তীর্ণ হয়ে সহকারী জজ হিসেবে বিচার বিভাগে যোগ দেন। পর্যায়ক্রমে জ্যেষ্ঠ সহকারী জজ, যুগ্ম জেলা ও দায়রা জজ, অতিরিক্ত জেলা ও দায়রা জজ হিসেবে কাজ করেছেন তিনি। চিফ জুডিসিয়াল ম্যাজিস্ট্রেট হিসেবে মুন্সীগঞ্জ ও শেরপুর জেলায় দায়িত্ব পালন করেন। ২০১৩ সালে জেলা ও দায়রা জজ হিসেবে পদোন্নতি পান। সলিসিটর হিসেবে পদায়ন হওয়ার আগে সর্বশেষ তিনি কর্মরত ছিলেন কুমিল্লায় জেলা ও দায়রা জজ হিসেবে। ৩০ বছরেরও বেশি সময়ের চাকরিজীবনে তিনি ঢাকার নারী ও শিশু নির্যাতন দমন ট্রাইব্যুনাল-১ এর বিচারক, প্রশাসনিক আপিল ট্রাইব্যুনালের রেজিস্ট্রার, স্বাস্থ্য ও পরিবার পরিকল্পনা মন্ত্রণালয়ের আইন উপদেষ্টাসহ বিভিন্ন গুরুত্বপূর্ণ পদে দায়িত্ব পালন করেছেন। পেশাগত কাজের বাইরে তিনি বাংলাদেশ উইমেন জাজেস অ্যাসোসিয়েশনের সহসভাপতির দায়িত্ব পালন করছেন।